শ্রাবস্তী
ভারত উপমহাদেশের মহাকাব্য রামায়ণ এর সূত্রপাত কোশল রাজ্যের অযোধ্যা নগরীটি থেকেই। বাল্মীকি একবার প্রশ্ন করেছিলেন, "সম্প্রতি পৃথিবীতে যথার্থ গুণবান কে আছেন, বলুন তো?" প্রত্যুত্তরে দেবর্ষি নারদ বললেন, "মর্ত্যে সর্বগুণের আধার একজনকেই আমি জানি। তিনি ইক্ষ্বাকুবংশজাত রাম নামে এক রাজা। …স্রোতস্বতী সরযু নদীর তীরে ধনধান্যসমৃদ্ধ, আনন্দকলরোলমুখরিত কোশল নামে এক জনপদ আছে। ত্রিভুবনখ্যাত অযোধ্যা তাঁর নগরী।" রাম এর জন্ম সেই অযোধ্যা নগরীতে হয়েছিল। রাম এর দুই পুত্রের একজনের নাম লব। তাঁর জন্যই একটি নতুন নগরী নির্মাণ করা হয়েছিল; সে নগরীর নাম ছিল "শ্রাবস্তী"। রাম কোশল রাজ্যটি দুভাগে ভাগ করে দিয়েছিলেন। লব পেয়েছিলেন শ্রাবস্তী নগরী এবং জ্যেষ্ঠপুত্র কুশ পেয়েছিলেন কুশবতী নগরী। কুশবতী কোশল রাজ্যের অন্য একটি নগরী। মহাভারতের তথ্য অনুযায়ী শ্রাবস্তী নগরীর গোড়াপত্তন করেছিলেন কিংবদন্তিতুল্য সম্রাট শ্রাবস্ত।
সত্যভামা
শ্রীকৃষ্ণ ও সত্যভামার দশটি পুত্রসন্তান জন্মে। সত্যভামার গর্ভে কৃষ্ণ যে দশটি পুত্র লাভ করেছিলেন তারা হলেন ভানু, সুভানু, স্বরভানু, প্রভানু, ভানুমান, চন্দ্রভানু, বৃহদ্ভানু, অতিভানু, শ্রীভানু এবং প্রতিভানু।
একদা নারদ কৃষ্ণকে কয়েকটি কল্পবৃক্ষের ফুল দিয়েছিলেন। কৃষ্ণ তা নিজের পত্নীগণের মধ্যে বণ্টন করলেও সত্যভামাকে দিতে ভুলে যান। সত্যভামা এতে কৃশণের উপর অভিমান করেন। কৃষ্ণ তার মান ভাঙ্গাতে ইন্দ্র এর সাথে যুদ্ধ করে কল্পবৃক্ষ নিয়ে আসেন এবং সত্যভামার গৃহ প্রাঙ্গনে রোপণ করেন। 
যদুবংশ ধ্বংস এবং কৃষ্ণের মৃত্যুর পর সত্যভামা অর্জুন কর্তৃক ইন্দ্রপ্রস্থ'এ আসেন। পরে হিমালয় পার হয়ে কলাপগ্রাম গিয়ে কৃষ্ণের ধ্যানে সমাধি লাভ করেন।